[image: image6.png]



 Proiect CBRN GUARD „Managementul eficient al situațiilor de urgență CBRN cauzate de dezastre naturale” 
Cod: ROMD00078 
Contract nr. 2181860 din 04.09.2025 
Caiet de sarcini privind achiziționarea Echipament IT - Laptopuri și imprimante în cadrulproiectului „Managementul eficient al situațiilor de urgență CBRN cauzate de dezastre naturale”, CBRN GUARD ROMD00078, finanțat prin Programul INTERREG NEXT VI-A România–Republica Moldova 2021-2027, Partener Republica Moldova – Inspectoratul General de Carabinieri.
Sumar loturi
	Lot
	Denumire
	Cantitate
	U.M.

	1
	Laptop
	4
	buc.

	2
	Imprimantă multifuncțională
	2
	buc.


LOT I — Specificații tehnice minime: Laptop
	Componentă
	Specificație minimă — Laptop

	CPU (Procesor)
	Arhitectură pe 64 biți.
Performanță minimă evaluată la minimum 10.000 puncte în teste de referință (benchmark) recunoscute internațional (ex: PassMark CPU Mark sau echivalent).

	RAM (Memorie)
	Capacitate minimă de 16 GB, cu posibilitate de extindere până la minim 32 GB; suport Dual-Channel.

	Placă Grafică/Video
	Integrată.

	SSD (Stocare)
	Minim 512 GB SSD, interfață PCIe NVMe.

	Display/Monitor
	14"–16"; rezoluție min. Full HD (1920 x 1080); panou IPS sau echivalent.

	Sistem de operare
	Sistem de operare preinstalat clasa Business (ex. Microsoft Windows 11 Pro sau echivalent) cu suport activ de la producător.

	Suita de birou
	Suita de birou echivalentă Microsoft Office cu compatibilitate 100% pentru formatele: docx, xlsx, pptx.

	Software de securitate
	Soluție antivirus actualizată și firewall, conform cerințelor HG nr. 562/2025 cu privire la modul de realizare a obligațiilor de asigurare a securității cibernetice de către furnizorii de servicii în sectoarele critice; administrare centralizată (GPO/MDM).

	Porturi
	Minim 2x USB Type-A; minim 1x USB Type-C;
Ethernet (sau adaptor inclus);
Port Audio 3.5 mm;
HDMI și/sau DisplayPort.

	Tastatură
	Încorporată; QWERTY.

	Conectivitate
	Bluetooth versiunea minimă 5.1; Wi-Fi 6 (802.11ax) compatibil cu standardul WPA3.

	Securitate Hardware
	TPM 2.0; Secure Boot (UEFI); criptare hardware SSD.

	Perioada de garanție
	Minim 36 de luni (recomandat 48 de luni).

	Service (SLA)
	Serviciul Pick-up & return: max 5 zile lucrătoare; suport tehnic în limba română.

	Anul de producere
	Nu mai devreme de 6 luni înainte de data livrării.

	Stare
	Nou (nereconditionat/non-refurbished).

	Componente adiționale
	Mouse optic fără fir; geantă pentru transport.

	Certificare
	În conformitate cu Hotărârea Guvernului nr. 212/2018 pentru aprobarea Regulamentului privind deșeurile de echipamente electrice și electronice (DEEE); certificare Energy Star sau echivalent.


LOT II — Specificații tehnice minime: Imprimantă multifuncțională
Cerințele tehnice minime pentru imprimanta multifuncțională sunt:
	Caracteristică
	Cerință minimă

	Tehnologie
	Laser color. Funcții: imprimare color și alb-negru, copiere color și alb-negru, scanare color. Rezoluție de imprimare: minimum 600 x 600 dpi.

	Viteza de imprimare
	Color și alb-negru: minimum 27 ppm (A4).

	Dimensiuni de imprimare
	Formate suportate: minimum A4, A5, B5, Letter, Legal și plicuri; alte formate acceptate de producător - admise.

	Tipuri de medii
	Hârtie standard, reciclată, subțire și groasă, hârtie colorată, plicuri, etichete și cartonașe, compatibile cu tehnologia laser. Gramaj suportat: minimum 60-163 g/m².

	Imprimare duplex
	Automată, standard.

	Panou de control
	Ecran LCD color tactil, diagonală de minimum 12,7 cm (5"), pentru configurarea și accesarea funcțiilor echipamentului.

	Tip consumabile
	Echipamentul va fi livrat cu set complet de cartușe de toner originale ale producătorului (Cyan, Magenta, Yellow și Black), instalate sau incluse în ambalaj, care să permită punerea imediată în funcțiune a echipamentului.

	Consumabile
	Cartușe de toner originale ale producătorului echipamentului, separate pentru fiecare culoare (Cyan, Magenta, Yellow și Black), disponibile în capacitate standard și/sau capacitate mărită (High Yield). Se acceptă soluții constructive echivalente.

	Autoîncărcare (ADF)
	Alimentator automat de documente, capacitate de minimum 50 coli, cu suport pentru scanarea automată față-verso (duplex).

	Capacitatea tavei
	Casetă principală pentru hârtie cu capacitate de minimum 250 coli și tavă multifuncțională (Bypass) de minimum 50 coli.

	Interfața de rețea
	Ethernet 10/100/1000 Mbps, Wi-Fi și USB; suport pentru imprimare și scanare în rețea, inclusiv prin protocoale SMB și/sau FTP, sau protocoale echivalente.

	Funcții de scanare
	Scanare către e-mail, folder de rețea (SMB/FTP) și dispozitiv de stocare USB; rezoluție optică de scanare de minimum 600 x 600 dpi.

	Funcții de securitate
	Suport pentru imprimare securizată prin cod PIN (Secure Print); conexiuni criptate HTTPS și/sau IPPS; filtrarea adreselor IP/MAC; suport IEEE 802.1X; posibilitatea autentificării și/sau administrării accesului utilizatorilor/departamentelor la funcțiile echipamentului.

	Management
	Interfață web pentru configurarea și administrarea de la distanță a echipamentului; suport SNMP, inclusiv SNMPv3, și protocoale standard de imprimare în rețea; posibilitatea integrării într-o soluție centralizată de management al imprimării.

	Garanție și durabilitate
	Garanție de minimum 36 luni. Capacitate maximă de funcționare (duty cycle) de minimum 50.000 pagini/lună.

	Eficiență energetică
	Echipamentul trebuie să respecte cerințele unui standard recunoscut de eficiență energetică, ENERGY STAR sau echivalent.


1. Obiectul achiziției
Obiectul prezentului caiet de sarcini îl constituie achiziționarea de laptopuri cu sistem de operare Windows, destinate activităților administrative, operaționale, de comunicare, videoconferință și lucru mobil, precum și a unor imprimante multifuncționale, destinate activităților de tipărire, copiere și scanare a documentelor.
2. Scopul și necesitatea achiziției
Achiziția este necesară pentru asigurarea unor laptopuri moderne, portabile și suficient de performante pentru utilizarea aplicațiilor curente de birou, aplicațiilor web, comunicațiilor video și activităților de teren, precum și a unor imprimante multifuncționale fiabile și eficiente, capabile să susțină volumul de tipărire, copiere și scanare al activității curente.
3. Domeniul de utilizare
Laptopurile vor fi utilizate în regim de lucru mobil și staționar, în birou, sală de ședințe, puncte de lucru sau deplasări, pentru activități de redactare, consultare și transmitere documente, videoconferințe, acces la platforme informatice, prezentări, comunicare electronică și operare aplicații compatibile Windows. Imprimantele multifuncționale vor fi utilizate la sediu, pentru activități de tipărire, copiere și scanare a documentelor.
4. Cerințe generale obligatorii
· Produsele ofertate trebuie să fie noi, neutilizate, în ambalajul original al producătorului, fără urme de utilizare și fără componente recondiționate (refurbished).

    - Produsele trebuie să fie livrate complete, funcționale și pregătite pentru utilizare, împreună cu accesoriile necesare funcționării.
· Produsele trebuie să respecte legislația aplicabilă privind conformitatea, siguranța utilizării și compatibilitatea electromagnetică, după caz.
· Ofertantul va prezenta documente tehnice, fișe de produs sau documentație oficială care permit verificarea îndeplinirii cerințelor minime.
· Orice referire la tehnologii, standarde sau caracteristici se interpretează însoțită de mențiunea „sau echivalent”, cu condiția demonstrării echivalenței tehnice.
5. Cerințe privind livrarea
· Produsele vor fi livrate la adresa indicată de autoritatea contractantă/beneficiar.
· Produsele vor fi livrate în ambalajul original, împreună cu toate accesoriile și documentele solicitate.
· La livrare, produsele trebuie să fie complete, funcționale și fără defecte vizibile.
· Ofertantul va asigura ambalarea și transportul în condiții care să prevină deteriorarea echipamentelor.
· Termenul livrare pînă la 20.12.2026 de la data înregistrării contractului la Trezoreria de Stat a Ministerului Finanțelor.
6. Recepția produselor
· Recepția cantitativă se va realiza prin verificarea numărului de produse și accesorii livrate.
· Recepția produselor se va efectua pe baza facturii fiscale și a procesului-verbal de predare-primire.
· Recepția calitativă se va realiza prin verificarea stării fizice, pornirea echipamentelor și verificarea principalelor caracteristici tehnice.
· Produsele care nu îndeplinesc cerințele minime vor fi considerate neconforme și vor fi înlocuite pe cheltuiala furnizorului.
7. Garanție și service
· Perioada minimă de garanție: 36 luni de la data recepției.
· Garanția trebuie să acopere defectele de fabricație și funcționare apărute în condiții normale de utilizare.
· Furnizorul trebuie să asigure suport pentru remedierea defecțiunilor în perioada de garanție.
· În cazul defectelor nereparabile, produsul va fi înlocuit cu un produs identic sau echivalent/superior.
· Toate cheltuielile aferente transportului, reparării sau înlocuirii produselor în perioada de garanție vor fi suportate de furnizor.
8. Documente obligatorii
· Fișa tehnică a produsului ofertat sau documentație oficială echivalentă.
· Declarație de conformitate CE sau document echivalent, după caz.
· Certificat de garanție.
· Manual de utilizare / ghid de instalare.
· Documentele din care rezultă îndeplinirea cerințelor tehnice minime, inclusiv pagina sau secțiunea relevantă pentru fiecare caracteristică solicitată, astfel încât să permită identificarea clară a caracteristicilor tehnice ofertate.
9. Dispoziții finale
Toate cerințele prevăzute în prezentul caiet de sarcini reprezintă cerințe minime și obligatorii. Nerespectarea oricăreia dintre acestea poate conduce la declararea ofertei ca neconformă.
În cazul în care sunt ofertate produse echivalente, ofertantul are obligația de a demonstra, prin documente justificative, că acestea îndeplinesc cel puțin cerințele tehnice minime prevăzute în prezentul caiet de sarcini.

